Rafael Márquez

Rafael Márquez Álvarez (sündinud 13. veebruaril 1979 Zamoras) on Mehhiko endine jalgpallur, kaitsja.

Klubikarjääri jooksul mängis ta sellistes tippklubides nagu AS Monaco, Barcelona ja New York Red Bulls.

Márquez tuli Barcelona meeskonnas neli korda Hispaania meistriks ja võitis ka kaks Meistrite Liigat.

 Klubikarjäär 

 Algusaastad 
Márquez alustas karjääri Mehhiko kõrgliiga klubis Atlas de Guadalajara.

Ta mängis Atlases kolm hooaega, enne kui siirdus Prantsusmaa kõrgliiga klubisse AS Monaco. 

Monacoga tuli Márquez 1999–2000 hooajal Prantsusmaa meistriks ning võitis 2002–03 hooajal Prantsusmaa liigakarika. 

 Barcelona 

Hooajal 2003–04 siirdus Márquez Hispaania kõrgliiga klubisse Barcelona.

Barcelonas mängides tuli ta hooaegadel 2004–05 ja 2005–06 Hispaania meistriks ja võitis mõlemal korral ka Hispaania superkarika. Márquez aitas Barcelona võita 2006. aasta Meistrite Liiga finaalmängu. 

2008–09 hooajal võitis ta Kataloonia klubiga nii La Liga, Copa del Rey kui ka Meistrite Liiga.

 Koondisekarjäär 
Márquez debüteeris rahvuskoondises 5. veebruaril 1997, kui mängiti Ecuadoriga. 

Mehhiko koondisega on ta võitnud 1999. aasta Konföderatsioonide karika ning 2003. ja 2011. aasta Gold Cupi. 

Tema viimaseks koondisemänguks jäi 2018. aasta maailmameistrivõistluste kaheksandikfinaal Brasiilia vastu.

Ta mängis koondises 146 korda ja lõi 19 väravat.

 Saavutused 

 Klubid 
 Monaco
 Ligue 1: 1999–2000
 Coupe de la Ligue: 2002–03
 Trophée des champions: 2000
 Barcelona
pisi|220x220px|Rafael Márquez Barcelonaga
 La Liga: 2004–05, 2005–06, 2008–09, 2009–10
 Copa del Rey: 2008–09
 Hispaania superkarikas: 2005, 2006, 2009
 UEFA Meistrite Liiga: 2005–06, 2008–09
 Euroopa superkarikas: 2009
 Jalgpalliklubide maailmameistrivõistlused: 2009
 New York Red Bulls
 MLS-i Idakonverentsi põhihooaeg: 2010
 León
 Liga MX: Apertura 2013, Clausura 2014

 Rahvuskoondis 
 Mehhiko jalgpallikoondis
 Konföderatsioonide karikas: 1999
 CONCACAF Gold Cup: 2003, 2011
 CONCACAF Cup: 2015

 Isiklikku 

Rafael Márquez on 182 cm pikk ja kaalub 74 kg.

Viited

 Välislingid 

Kategooria:Mehhiko jalgpallurid
Kategooria:AS Monaco FC jalgpallurid
Kategooria:FC Barcelona mängijad
Kategooria:Club Leóni mängijad
Kategooria:Verona Hellase mängijad
Kategooria:Ligue 1 mängijad
Kategooria:La Liga mängijad
Kategooria:Serie A mängijad
Kategooria:Liga MX-i mängijad
Kategooria:Major League Socceri mängijad
Kategooria:Sündinud 1979